ויליס ג'יפ סטיישן

[ממוזער|310px|ויליס ג'יפ [סטיישן, שנת 1947]]
**ויליס ג'יפ סטיישן** (באנגלית **Willys Jeep Station Wagon**) היא סדרה של 2 גרסאות רכבים מסוג: ואן, הנעה 4x2, וגרסת רכב שטח, הנעה לכל 4 הגלגלים (4x4), אשר יוצרו על ידי יצרנית הרכב ה-אמריקאית "ויליס" (Willys-Overland Motors) בין השנים 1946–1965 בארצות הברית.

כל דגמי ה- "ויליס ג'יפ סטיישן" שהורכבו בישראל, היו בגרסת הנעה כפולה 4x4.

דגמי ה-ויליס ג'יפ טנדר התבססו על דגמי ה- "ויליס ג'יפ סטיישן".

בברזיל יוצרו דגמי "ויליס ג'יפ סטיישן" במספר תצורות. משנות ה-50 של המאה העשרים ועד שנת 1961 יוצרו דגמי "ויליס ג'יפ סטיישן" שהתבססו על דגמי שנת 1946 שיוצרו בארצות הברית. "פורד ברזיל" השתלט על מפעלי ויליס בשנת 1967 וייצר את ה-"ויליס ג'יפ סטיישן" תחת השם "Ford Rural" עד שנת 1977 ואת הטנדר "F-75 " עד שנת 1981.
## ויליס ג'יפ [[סטיישן]]
החידוש המהפכני לתקופה, היה שבשנת 1946 חברת "ויליס-אוברלנד" השיקה מכונית סטיישן חדש, גבוהה ורחבה יותר מסטיישן סטנדרטית, אשר צוידה בפריט שהפך אותה מיד לייחודית – הנעה כפולה, היישר מקו היצור.

הדגם היה להצלחה הגדולה של חברת "ויליס-אוברלנד" לאחר מלחמת העולם השנייה.

שעון הבקרה (מד מהירות ומד מרחק), כמו גם כפתורי האורות, לא היו ממוקמים כמו ברוב כלי הרכב, מול ההגה, אבל היו ממוקמים במרכז לוח המחוונים (הדשבורד). משנת 1958, לדגמי ה- "ויליס ג'יפ סטיישן" שיוצרו בארצות הברית, הורכב "רדיו AM" כציוד סטנדרט.

מלבד הייצור בארצות הברית דגמי "ויליס ג'יפ סטיישן" יוצרו בברזיל (1981-1950), בארגנטינה (1970-1957), בישראל יוצרו על ידי קייזר-אילין תעשיות (1965-1955).

בארצות הברית יוצרו כ-300,000 יחידות.

משנת 1949 יוצר דגם ה- "ויליס ג'ים סטיישן", בנוסף לגרסת הנעה 4x2, בגרסת הנעה 4x4 (הנעה כפולה).

## סוגי מנועי Willys בדגמי "ויליס ג'יפ סטיישן"
* סוג L4-134 (בין השנים 1946–1950) - (4 צילינדרים)
* סוג L6-148 (בין השנים 1948–1950) - (6 צילינדרים)
* סוג F4-134 (בין השנים 1950–1965) - (4 צילינדרים)
* סוג L6-161 (בין השנים 1950–1951) - (6 צילינדרים)
* סוג F6-161 (בין השנים 1952–1954) - (6 צילינדרים)
* סוג L6-226 (בין השנים 1954–1962) - (6 צילינדרים)
* סוג 6-230 (בין השנים 1962–1965) - (6 צילינדרים)

## מהמודלים של "ויליס ג'יפ סטיישן" שיוצרו בארצות הברית
* מודל 463 (1946)
* מודל 663 (1948)
* מודל 473, מודל 673 (1950)
* מודל 685 (1950)
* מודל 475 (1955)
## גרסאות "ויליס ג'יפ סטיישן"
* 2 דלתות (3 חלונות צד, בכל צד של הדגם)
* 4 דלתות (3 חלונות צד, בכל צד של הדגם)
* 2 דלתות - מסחרי, (חלון צד 1, (לנהג) בכל צד של הדגם)

## יבוא והרכבה "ויליס ג'יפ סטיישן" בישראל
היבוא הסדיר של "ויליס ג'יפ סטיישן" התחיל באפריל, שנת 1949. היבואן היה “שותפות להפצת תוצרת ויליס ומכונות” מתל אביב.

חברת קייזר-אילין תעשיות, בראשות אפרים אילין, התחילה להרכיב בשנת 1952 את דגמי ויליס. הגיעו למפעל בחיפה 58 ערכות סטיישן ו-67 ערכות טנדר. המחיר היה 729 ל"י ליחידת סטיישן, ו-618 ל"י ליחידת טנדר.

החל משנת 1955 הורכבו במדינת ישראל מבחר גדול של דגמי וויליס: ג'יפ קלאסי מדגם "CJ-3B" המצויד במנוע חזק יחסית לתקופה, המפיק 75 כוחות סוס, וויליס מסחרי וטנדר, וויליס בעל הנעה אחורית, ודגם CJ-5 אזרחי, המבוסס על הג'יפ שהוצג על ידי צבא ארצות הברית ב-מלחמת קוריאה.

הדגמים הורכבו ב-חיפה על ידי קייזר-אילין תעשיות, בהנעה 4X4. עד שנת 1961 נעו על כבישי הארץ כ-600 רכבים של "ויליס ג'יפ סטיישן

סיום הייצור היה ב-1965.

דגמי "ויליס" בכל הגרסאות שהורכבו בארץ היה 11,500 יחידות

דגמי ה-"ויליס ג'יפ סטיישן" שירתו את משטרת ישראל, מכבי אש, חברת החשמל, ועוד. תחילה שווקו במבנה קופסתי 2 דלתות, ומאוחר יותר ב-4 דלתות. הדגם כונה: "אוכל הרים ושותה דלק"

### "ויליס ג'יפ סטיישן" ב[[משטרת ישראל]]
דגמי ויליס סטיישן שירתו במערך הסיור והתנועה משנת 1958 ועד 1969. בשנת 1962 הוכנסו לשירות, 132 ניידות מסוג "ויליס ג'יפ סטיישן".

"וויליסים" בנפח מנועים 2,199 סמ"ק (ארבעה צילינדרים) ו-3,770 סמ"ק (שישה צילינדרים) נרכשו על ידי המשטרה בהתאם למפרטים מיוחדים. עד שנת 1964 נעו בכבישים ניידות הוויליס כשהן צבועות בצבע ירוק וגגון בצבע לבן.

## תמונות

קובץ:Willys-jeep-station-wagon.jpg|ויליס ג'יפ סטיישן
קובץ:1956 Willys Overlander (17484288021).jpg | ויליס ג'יפ סטיישן, שנת 1956
קובץ:1955 Jeep Willys Utility Wagon 2013 FL AACA-i.jpg |ויליס ג'יפ סטיישן, שנת 1955 - מבט לתא הנהג
קובץ:1955 Jeep Willys Utility Wagon 2013 FL AACA-j.jpg|ויליס ג'יפ סטיישן, שנת 1955 - מבט לתא הנהג
קובץ:1947WillysWagon-interior.jpg |ויליס ג'יפ סטיישן - מבט ללוח הבקרה
קובץ:1955 Jeep Willys Utility Wagon 2013 FL AACA-k.jpg |ויליס ג'יפ סטיישן - מבט לתוך הרכב
קובץ:53 Willys (8749626648).jpg |ויליס ג'יפ סטיישן
קובץ:1955 Jeep Willys Utility Wagon 2013 FL AACA-a.jpg |ויליס ג'יפ סטיישן, שנת 1955
קובץ:1955 Jeep Willys Utility Wagon 2013 FL AACA-b.jpg|ויליס ג'יפ סטיישן, שנת 1955
קובץ:Classic cars in Cuba, Havana - Laslovarga006.JPG |ויליס ג'יפ סטיישן (צולם ב- הוואנה, קובה)
קובץ:1962 Willys Jeep Utility Wagon.jpg |ויליס ג'יפ סטיישן, שנת 1962
קובץ:Flickr - DVS1mn - 62 Willys Wagon.jpg |ויליס ג'יפ סטיישן, שנת 1962
קובץ:1955 Jeep Willys Utility Wagon 2013 FL AACA-h.jpg | מנוע ויליס ג'יפ סטיישן, שנת 1955


## ראו גם
* קייזר-אילין תעשיות
* ג'יפ ויליס
* ויליס ג'יפ טנדר
* ג'יפ גלדיאטור
* ג'יפ צ'ירוקי SJ
* ויליס אוברלנד ג'יפסטר

## לקריאה נוספת
* ויליס ג'יפ סטיישן (היי הוויליס - The Israel Motor Industry)
* סוגי רכבי השטח אשר יוצרו בישראל  (מדינת ישראל, משרד התחבורה והבטיחות בדרכים)

## קישורים חיצוניים

* ויליס ג'יפ סטיישן, 1961, גרסת 4x4 (3:37 דקות), יו-טיוב

## הערות שוליים

קטגוריה:מכוניות מסחריות
קטגוריה:רכבי שטח ופנאי גדולים
קטגוריה:דגמי מכוניות שהושקו ב-1946
קטגוריה:דגמי מכוניות שהורכבו בישראל
קטגוריה:כלי רכב אמריקאיים
קטגוריה:כלי רכב המורכבים בברזיל
קטגוריה:כלי רכב המורכבים בארגנטינה
ג'יפ סטיישן